OpenLLM-France/wikimedia huggingface dataset:
# Castre d'Ovil

El castre d'Ovil es troba al llogaret de Monte, a la freguesia de Paramos, municipi d'Espinho, districte d'Aveiro, a Portugal.(1)

## Història

Aquest castre preromà és datat del segle II ae, s'alça en posició dominant sobre un petit turó orientat cap al sud, a 5 quilòmetres de l'actual Cortegaça. Fou abandonat durant el procés de romanització de la zona, iniciat al segle I.
El jaciment arqueològic va ser identificat al 1981, tot i que se l'esmenta en diversos documents dels segles X, XI, XII i XIII. L'actual topònim "Ovil" prové de la denominació medieval de la presa d'Esmoriz: "llacuna d'Auille", "Ubile" i "Obil".
Està classificat per l'IGESPAR com a Immoble d'Interés Municipal des de 1990.
A la vora del castre hi ha les ruïnes de l'antiga Fàbrica del Castell, destinada a la producció de paper, construïda al 1836 i desactivada al 1975.
La Cambra Municipal d'Espinho planejava construir un centre interpretatiu a la zona, on s'exposarien els artefactes recollits per la investigació arqueològica, des de ceràmiques fins a joies i pedres polides.

## Característiques

Es tracta d'un poblat fortificat que presenta diverses estructures d'habitatge de planta circular.

## Referències

* Castro de Ovil na base de dados Ulysses da Direçâo-Geral do Património Cultural de Portugal.

## Enllaços externs

* http://www.igespar.pt/pt/patrimonio/pesquisa/geral/patrimonioimovel/detail/71009/
# Cal Franquesa (Pujalt)

Cal Franquesa és una obra de Pujalt (Anoia) protegida com a Bé Cultural d'Interès Local.

## Descripció

L'hospital es va instal·lar al costat dret de l'església de la Puríssima. Allà també hi vivien els metges que hi treballaven. És situat al centre de la població on també hi havien altres infraestructures que formaven l'engranatge civil i militar de Pujalt.

## Història

Durant la guerra civil de 1936-39 s'instal·là a Pujalt la base d'instrucció militar del 18è cos d'exercit republicà.

## Referències

* 1 2 «Cal Franquesa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2018].
# Kubraki

Kubraki - Кубраки (rus) - és un poble de l'óblast de Bélgorod, a Rússia. El 2010 tenia 483 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Abd-al-Barr (nom)

Abd-al-Barr és un nom masculí teòfor àrab islàmic (àrab: عبد البر, ʿAbd al-Barr) que literalment significa ‘Servidor del Benefactor’, essent «el Benefactor» un dels epítets de Déu. Si bé Abd-al-Barr és la transcripció normativa en català del nom en àrab clàssic, també se'l pot trobar transcrit Abdul Barr... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «بر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «بر». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «بر» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# FK Tekstilshchik Kamyshin

El FK Tekstilshchik Kamyshin (rus: Футбольный клуб «Текстильщик» Камышин; Futbol'niy Klub "Tekstilshchik" Kamyshin) és un club de futbol rus de la ciutat de Kamyshin. "Tekstilshchik" fa referència a treballadors tèxtils.

## Història

Evolució del nom:
* 1979-1995: FC Tekstilshchik Kamyshin
* 1996: FC Energiya-Tekstilshchik Kamyshin
* 1997: FC Energiya Kamyshin
* 1998: FC Rotor-Kamyshin
* 1999-present: FC Tekstilshchik Kamyshin
El club jugà cinc temporades a la primera divisió russa entre 1992 i 1996, i arribà a classificar-se per la Copa de la UEFA.

## Referències

* ↑ «Timeline of the Renaming of Russian Top Flight Clubs». russianfootballnews.com. [Consulta: 9 abril 2017].
* ↑ «Russia Final tables». rsssf.com. [Consulta: 9 abril 2017].

## Enllaços externs

* Tekstilschik (Kamyshin), KLISF
# Fantasos

A la mitologia grega, Fantasos (en grec antic Φαντασός "aparició") era un dels Somnis (o també oniroi), fill d'Hipnos i company dels seus germans Morfeu i Fobètor (o Ícelos).
Fantasos s'encarregava dels somnis en els que hi havia elements inanimats de la naturalesa i es canviava en roques, arbres, aigua o terra. Com la resta dels oniroi (somnis) era un esperit d'ales fosques que sortia cada nit d'una cova i s'apareixia als homes mentre dormien.
Fantasos els seus dos germans, Morfeu y Fobètor (o Ícelos), eren els tres oniroi principals, i s'encarregaven dels somnis dels reis. Els somnis de la resta dels mortals estaven en mans dels altres oniroi, que eren més de mil.

## Referències

* ↑ Ovidi. Les metamorfosis, XI, 641-644
# Retinopatia del prematur

La retinopatia del prematur (RP), també anomenada fibroplàsia retrolenticular i síndrome de Terry, és una malaltia de l'ull que afecta els nadons prematurs que generalment han rebut cures neonatals intensives, en què s'utilitza oxigenoteràpia a causa del desenvolupament prematur del seu pulmons. Es creu que es produeix per un creixement desorganitzat de vasos sanguinis de la retina que pot provocar cicatrius i el seu despreniment. La RP pot ser lleu i es pot resoldre espontàniament, però pot suposar ceguesa en casos greus. Com a tal, tots els nadons prematurs corren risc de patir RP i un pes al naixement molt baix és un factor de risc addicional. Tant la toxicitat de l'oxigen com la hipòxia relativa poden contribuir al desenvolupament de la RP.
Va ser informat per Theodore L. Terry per primera vegada el 1942.

## Referències

* ↑ «Terry Syndrome». Stedman's Medical Dictionary. Lippincott Williams & Wilkins, 2006. Arxivat de l'original el 2016-03-04. [Consulta: 24 gener 2020].
* ↑ Lambert, Scott R.; Lyons, Christopher J. Taylor and Hoyt's pediatric ophthalmology and strabismus. Fifth, 2016-10-31. ISBN 9780702066160. OCLC 960162637.
# Castre d'Antist

El Castre d'Antist és una fortalesa medieval reconvertida en poble amb el pas del temps, situada en el poble d'Antist, dins del terme municipal de la Torre de Cabdella, del Pallars Jussà. Es tracta d'un castell senyorial del segle xi.
El castre d'Antist mostra àrees diferenciades dins del seu recinte. Hi destaca la Torre del Carlà, de planta quadrada i 4,5 m de costat a l'exterior. Les seves parets fan 1,5 m de gruix. Era una torre exempta, de força alçada, tot i que només se'n conserva aproximadament la meitat: uns vuit metres.
Actualment la torre té cases afegides a un costat que originàriament no tenia. El fet que s'entri al poble precisament pel costat de la torre fa pensar que podia haver estat una defensa de l'entrada en el poble, però per la seva grandiositat, quan era sencera, fa pensar més en la torre de l'homenatge del castell. L'accés era des de dins del recinte clos del poble. Per l'aparell i les formes constructives, es tracta d'una torre de prop de l'any 1000.

## Etimologia

La Torre del Carlà deu el seu nom al senyor del lloc, carlà o castlà (de castellà, senyor del castell).

## Antist

Antist no està gaire documentat. Només apareix entre els castells pels quals Guillem de Bellera promet valença a Pere II d'Aragó el 1281, a conseqüència de la desfeta de Balaguer.
Al voltant de la torre del Carlà s'ordenen totes les cases del poble, amb les portes mirant a l'interior, i la part de darrere formant la murada que tancava el poble. Feia la volta al conjunt un camí de ronda, a l'altra banda del qual cada casa del poble hi construí la seva era. Més lluny hi ha l'església parroquial, dedicada a sant Esteve, actualment abandonada i en constant degradació.
El camí d'accés al poble feia tota la volta al recinte, augmentant així el valor defensiu del mateix clos de les cases. S'entrava pel costat de la torre, on hi havia el portal, i l'únic carrer interior donava accés a totes les cases del poble.

## Bibliografia

* BENITO I MONCLÚS, Pere i ROIG I DEULOFEU, Albert. "Castre d'Antist i Torre del Carlà". Dins El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.

## Enllaços externs

* Institut Cartogràfic de Catalunya
# Alinazik

Alinazik o Ali Nazik És un plat de la cuina turca, especialment de la gastronomia del sud de Turquia.

## Elaboració

Alinazik es tracta d'unes trossos de carn de xai o carn picada (però no a màquina, amb un ganivet especial anomenat "zırh") saltats a la paella o graellats en una broqueta ("şiş" en turc) i servits a sobre un llit d'un puré d'albergínia tebi fet amb all, espèciès i iogurt. Se serveix amb una salsa de mantega fosa amb pebre, una salsa comu en Turquia.

## Vegeu també

* Hünkarbeğendi
* Patlıcanlı kebap
* Patlıcan kebabı
* Kebab

## Referències

* ↑ M. Sabri Koz. Yemek kitabı: tarih, halkbilimi, edebiyat. Kitabevi, 2002. ISBN 978-975-7321-74-3.
* ↑ M. Ömür Akkor. Türk Mutfağından Pratik Tarifler. Işık Yayıncılık Ticaret, 25 setembre 2014, p. 70–. ISBN 978-605-158-056-2.
# Cal Franco

Cal Franco és una obra d'Almacelles (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres de planta baixa i dos pisos. És força interessant el tractament de la façana, que inclou un cos de tribunes balconeres, és a dir sense tancament. Un altre tret que li dona caràcter a la casa són les baranes de ferro forjat.
La teulada és tancada per un terrat a la catalana amb balustrada.

## Referències

* 1 2 «Cal Franco». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Lacasitos

Els Lacasitos són unes llaminadures en forma de petites pastilles de xocolata llançats al mercat a partir de l'any 1982 per l'empresa aragonesa de xocolates i torrons Lacasa. La forma i la grandària és similar a la d'una píndola rodona i estan recoberts de 150 capes de sucre. Cada pastilla té un color diferent dins d'una varietat de set colors diferents: groc, vermell, blau, verd, marró, taronja i blanc. Aquesta mateixa empresa produeix també els conguitos i els caramels de menta mentolín.

## Productes

* Lacasitos cacauet, amb un cacauet torrat a l'interior. Presentats en pots d'1,2 kg. i bosses de 30g.
* Lacasitos bossa, en diverses mides.
* Lacasitos pot, 250g.
* Lacasitos envàs familiar, compost per 9 bosses de 16g. cadascuna.
* Lacasitos a granel, formats de gran grandària (1 kg).
* Lacasitos pack io-io, format per dos tubs de Lacasitos i un io-io.
* Lacasitos pack 3 tubs, compost per tres tubs de 20g.
* Lacasitos tub, les píndoles romanen ordenades en fila dins d'un tub de plàstic.
* Lacasitos tub +18 anys, les píndoles romanen ordenades en fila dins d'un tub de plàstic. Aquestes són sense sucre.
* Lacasitos Mega-tub, les píndoles romanen ordenades en fila dins d'un tub de plàstic de 1.500g.
* Llapis Lacasitos, llapis amb puntes de diferents colors que pinten de debò, a part de tenir Lacasitos dins.
* Minilacasitos, gragees de xocolata blanca cobertes de sucre acolorit. Presentats en bosses d'1 kg. i bosses de 30g.

## Referències

* ↑ Lacasa (castellà)

## Enllaços externs

* Pàgina oficial de Lacasitos
# Abd-al-Bàtin (nom)

Abd-al-Bàtin és un nom masculí teòfor àrab islàmic (àrab: عبد الباطن, ʿAbd al-Bāṭin) que literalment significa «Servidor de l'Ocult», essent «l'Ocult» un dels epítets de Déu. Si bé Abd-al-Bàtin és la transcripció normativa en català del nom en àrab clàssic, també se'l pot trobar transcrit Abdul Batin... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans de parla no àrab que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «بطن». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «بطن». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «بطن» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# FK Spartak Vladikavaz

El FK Spartak Vladikavaz (antic FK Alania, en rus: Футбольный клуб Алания Владикавказ, en osset: Alaniyy Dzæudyyqæu) és el club de futbol més representatiu de Vladikavkaz, la capital d'Ossètia del Nord, a la Federació Russa.

## Història

Fundat l'any 1961 amb el nom soviètic de Spartak Ordjonikidze, va ser rebatejat com a Spartak Vladikavkaz l'any (1990), més endavant com a Spartak Alània Vladikavkaz (1995 i 2003) o FK Alània Vladikavkaz (1997 i 2006). En el seu palmarès destaca haver guanyat l'any 1995 la lliga russa de futbol, sota la direcció de l'entrenador Valeri Gazzàiev. L'any 2006 el club va ser exclòs de la primera divisió russa arran de diverses irregularitats en la seva gestió, motiu pel qual tornà a anomenar-se Spartak Valdikkaz abans de ser admès a la segona divisió. Quan retornà a primera (la segona categoria) tornà a adopar Alania. Abans de la temporada 2016–17 el club fou dissolt, naixent un nou club anomenat FC Spartak.
Evolució del nom:
* 1961: Spartak Ordzhonikidze
* 1990: FK Spartak Vladikavkaz
* 1995: Spartak-Alania Vladikavkaz
* 1997: FK Alania Vladikavkaz
* 2003: Spartak-Alania Vladikavkaz
* 2006: FK Spartak Vladikavkaz
* 2007: FK Alania Vladikavkaz
* 2016: FK Spartak Vladikavkaz

## Palmarès

* Lliga russa de futbol (1): 1995

## Referències

* ↑ Error: hi ha títol o url, però calen tots dos paràmetres.«» (en russian). Championat, 03-07-2016.
* ↑ «Timeline of the Renaming of Russian Top Flight Clubs». russianfootballnews.com. [Consulta: 9 abril 2017].

## Enllaços externs

* Web oficial (rus)
# Fabio Coltorti

Fabio Coltorti (Kriens, 3 de desembre de 1980) és un exfutbolista suís que jugava com a porter.

## Enllaços externs

* Estadístiques a la Primera divisió espanyola - LFP (castellà)
# Rayvon Owen

Rayvon Owen (Richmond, Virgínia, 27 de juny de 1991) és un cantant estatunidenc. Va néixer a Richmond (Virgínia), on viu amb la seva mare soltera i una germana. Va estudiar a l'institut Henrico i a la Universitat Belmont, i va treballar com a cantant i professor de cant. Va ser finalista de la catorzena temporada d'American Idol, on va quedar quart a la classificació general. Va publicar el seu EP Cycles el 2014 abans de presentar-se al concurs.
El cap de setmana del Dia de Sant Valentí de 2016 Rayvon va publicar el senzill "Can't Fight It", escrit amb Mylen, Nate Merchant i Isaiah Tejada. El videoclip va servir com a sortida de l'armari perquè al final feia un petó amb l'activista LGBT Shane Bitney Crone. Rayvon va afirmar a Billboard: "Us sorprendríeu de la quantitat de vegades que vaig intentar resar per allunyar el gai de mi o que vaig tractar de dir-li a Déu de treure-m'ho de sobre. Cap nen hauria de fer el que vaig fer i resar perquè no sigui qui és. Per això crec que és important, fins i tot l'any 2016, dir-ho". L'endemà Shane Bitney Crone va anunciar que ell i Owen eren parella.

## Discografia
### EP

| Àlbum | Detalls |
| Cycles | Estrena: 26 d'agost de 2014 Lletres: Rayvon Owen, Cameron Bedell, David Smith, Ryan Key, Stephen "Stevie" Aiello, Ross Bridgeman, Seth Jones PRoductors: Seth Jones, Ross Bridgeman |

### Singles

* 2016: "Can't Fight It"

#### Singles sigitals

| Any | Cançó |
| 2015 | "Everybody Wants To Rule The World" |
| 2015 | "Since U Been Gone" |
| 2015 | "Set Fire to the Rain |

## Referències

* ↑ Mink, Casey.
* ↑ YouTube: Music video for "Can't Fight It" by Rayvon Owen
* ↑ Out.com: How American Idol Brought These Two Lovers Together
* ↑ "'American Idol' Alum Rayvon Owen Opens Up About His Sexuality in New Video, 'Can't Fight It' | Billboard".
* ↑ https://www.facebook.com/ShaneBitneyCroneOfficial/posts/951697144911104
* ↑ Owen, Rayvon.
* ↑ Bridgeman, Ross.
* ↑ Jones, Seth.
# Cartografia d'Europa

Per la cartografia d'Europa, la Unió Astronòmica Internacional (UAI) ha dividit convencionalment la superfície d'Europa d'acord amb un reticulat dividit en 15 quadrangles, designats de Je-01 a Je-15 (Je és l'acrònim de Júpiter i Europa).
La cartografia és el resultat del processament de les imatges detallades d'Europa obtingudes durant els sobrevols propers fets per la sonda Galileo.
Als quadrangles s'han assignat un codi de tipus Je-n, on Je significa Júpiter i Europa i n s'assigna seqüencialment al quadrangle dins del reticulat. La numeració dels quadrangles es porta a terme de nord a sud i d'est a oest. Els quadrangles circumpolars (Je-01 i Je-15) tenen de forma circular.
S'ha definit un total de cinc bandes de quadrangles:
* La primera, que es troba a l'equador, s'estén entre els 22° S i 22° N, i es divideix en cinc quadrangles de 72° de longitud cadascun.
* La segona i la tercera part s'estenen entre els 21° N/S i 66° N/S, i es divideixen en quatre quadrangles de 90° de longitud cadascun. Per totes aquestes bandes s'adopta com un meridià convencional per a l'inici de la subdivisió del quadrangle en quin lloc de 0° E.
* Cadascuna de les altres bandes, que s'estenen a més de 65° N/S, consisteixen en un únic quadrangle circumpolar

## Detall dels quadrangles

| Codi | Latitud | Longitud |
| Je-01 | 65° - 90° N | 0° - 360° W |
| Je-02 | 21° - 66° N | 0° - 90° W |
| Je-03 | 21° - 66° N | 90° - 180° W |
| Je-04 | 21° - 66° N | 180° - 270° W |
| Je-05 | 21° - 66° N | 270° - 360° W |
| Je-06 | 22° N - 22° S | 0° - 72° W |
| Je-07 | 22° N - 22° S | 72° - 144° W |
| Je-08 | 22° N - 22° S | 144° - 216° W |
| Je-09 | 22° N - 22° S | 216° - 288° W |
| Je-10 | 22° N - 22° S | 288° - 360° W |
| Je-11 | 21° - 66° S | 0° - 90° W |
| Je-12 | 21° - 66° S | 90° - 180° W |
| Je-13 | 21° - 66° S | 180° - 270° W |
| Je-14 | 21° - 66° S | 270° - 360° W |
| Je-15 | 65° - 90° S | 0° - 360° W |

## Referències

* ↑ Europa Map Images (anglès)

## Vegeu també

* Cartografia de Mercuri
* Cartografia de Venus
* Cartografia de la Lluna
* Cartografia de Mart
* Cartografia de Dione, un satèl·lit de Saturn
* Cartografia d'Encèlad, un satèl·lit de Saturn
* Cartografia de Rea, un satèl·lit de Saturn
* Cartografia de Tetis, un satèl·lit de Saturn
* Quadrilàter
* Sistema de Referència Geogràfica Mundial (GEOREF), en les cartes aeronàutiques
# Alfaro (gènere)

Alfaro és un gènere de peixos de la família dels pecílids i de l'ordre dels ciprinodontiformes.

## Taxonomia

* Alfaro cultratus (Regan, 1908)
* Alfaro huberi (Fowler, 1923)

## Referències

* ↑ Animal Diversity Web (anglès)
* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cal Franquesa

Cal Franquesa és un edifici modernista del municipi d'Igualada (Anoia) protegit com a bé cultural d'interès local.

## Descripció

És un edifici d'habitació i comercial, que ocupa tot el xamfrà Custiol-Roser. Compost de planta baixa comercial i tres pisos. L'element més significatiu és la torre circular, col·locada en el mateix xamfrà, que sobresurt de la resta de l'edifici. La resta de la façana amb balcons alternats, balcó volat-balcó d'ampit, que sense ritme cobreixen tota la façana. Aquests amb unes llindes de forma ondulada. Cornisa trencada amb elements decoratius. La decoració és amb ceràmica de reflexos metàl·lics, col·locada en els brancals i els llindes de les obertures i esgrafiats al capdamunt de la torre. L'entrada té un rostre pintat, de tipus floral i esgrafiats a la paret.
El propietari i promotor de l'obra fou en Bonaventura Maria Prats. L'obra fou de l'arquitecte Isidre Gili i Moncunill, durant l'any 1905.

## Referències

* 1 2 3 «Cal Franquesa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Las Rozas de Valdearroyo

Las Rozas de Valdearroyo és un municipi de la Comunitat Autònoma de Cantàbria. Es troba en la comarca de Campoo-Los Valles i limita al nord amb Campoo de Yuso i l'embassament de l'Ebre, al sud amb Valdeprado del Río, a l'oest amb Campoo de Enmedio i a l'est amb la província de Burgos.

## Localitats

* La Aguilera.
* Arroyo.
* Bimón.
* Bustasur.
* Llano.
* Renedo.
* Las Rozas (Capital).
* Villanueva.

## Economia

Un 13,5% de la poblacióndel municipi es dedica al sector primari, un 22,9% a la construcció, un 20,8% a la indústria i un 42,7% al sector serveis.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 | 2012 |
| 2.059 | 2.173 | 2.713 | 2.858 | 2.394 | 1.731 | 1.028 | 540 | 341 | 296 | 325 | 307 | 288 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 181 | 63,96% | 5 |
| PRC | 65 | 22,97% | 2 |
Eleccions municipals, 27 de maig de 2007 :
| Partit | Vots | % | Regidors |
| AELRDV | 101 | 38,26% | 3 |
| PRC | 86 | 32,58% | 2 |
| PSOE | 43 | 16,29% | 1 |
| PP | 32 | 12,12% | 1 |
# AOG

AOG té els següents significats:
* Athletikós Ómilos Glyfádas, club poliesportiu de la ciutat de Glifada, a Grècia
* Assemblees de Déu (del seu nom en anglès Assemblies Of God), grup d'esglésies pentecostals
* Exèrcit de Déu (del seu nom en anglès Army Of God), organització terrorista cristiana dels Estats Units
* West Point AOG (de l'acrònim en anglès Association Of Graduates), associació d'exalumnes de l'Acadèmia Militar dels Estats Units
* Appellation d'origine garantie, denominació d'origen de vi de qualitat utilitzada al Marroc i Algèria
* Aircraft on ground, terme usat en aviació indicatiu d'una avaria que impedeix l'enlairament
* Annals of Gastroenterology, revista científica especialitzada en gastroenterologia